
REFERAT DE APROBARE  A PROIECTULUI DE HOTĂRÂRE
privind darea în administrare către Spitalul Clinic Județean de Urgență „Pius Brînzeu ” Timișoara a terenului înscris în CF nr. 447946 Timișoara, proprietatea Municipiului Timișoara
1. Descrierea situaţiei actuale:
	Spitalul Clinic Județean de Urgență „Pius Brînzeu” Timișoara, a solicitat darea în adminstrare a terenului situat în Timișoara Str. Aleea Sănătății, înscris în CF nr. 447946 Timișoara (CF vechi nr.402777), cu nr. top. 447946 (top. vechi 29073/1/1/1/1/1/1/1-parțial) și suprafața de 4500 mp, proprietatea Primăriei Municipiului Timișoara, domeniu public. 
	Spitalul Clinic Județean de Urgență „Pius Brînzeu” Timișoara a depus în data de 25.02.2021 cererea de finanțare a proiectului „Creștera capacității medicale mobile de tratament a pacienților critici la Spitalul Clinic Județean de Urgență „Pius Brînzeu” Timișoara” în cadrul programului Operațional Infrastructura Mare (POIM), cod apel POIM/819/9/1 Consolidarea capacității de gestionare a crizei sanitare COVID-19, Cod proiect 149830 .
2. Schimbări preconizate și rezultate așteptate:
 	În contextul evoluției pe plan local a contaminării populației cu virusul SARS-Cov-2 precum și a creșterii numărului de pacienți ce necesită intervenții și tratamente specializate în secția ATI, apreciem că este necesară darea în administrare a terenului înscris în CF nr. 447946 Timișoara aflat în proximitatea Spitalul Clinic Județean de Urgență „Pius Brînzeu” Timișoara pentru înființarea unui spital modular .
3. Concluzii:
	Având în vedere cele menţionate mai sus, considerăm necesară și oportună darea în administrare, pe o perioadă de 5 ani, către Spitalul Clinic Județean de Urgență „Pius Brînzeu” Timișoara, a terenului situat în Timișoara Str. Aleea Sănătății, înscris în CF 447946 Timișoara (CF vechi nr.402777), cu nr. top. 447946 (top. vechi 29073/1/1/1/1/1/1/1-parțial) și suprafața de 4500 mp, proprietatea Primăriei Municipiului Timișoara,  precum și aprobarea contractului cadru de administrare.

RAPORT DE SPECIALITATE
privind darea în administrare către Spitalul Clinic Județean de Urgență „Pius Brînzeu ” Timișoara a terenului înscris în CF nr. 447946 Timișoara, proprietatea Municipiului Timișoara
              Având în vedere Referatul de aprobare a proiectului de hotărâre nr. SC2021-7444/13.04.2021 al Primarului Municipiului Timișoara și Proiectul de hotărâre privind darea în administrare către Spitalul Clinic Județean de Urgență „Pius Brînzeu” Timișoara a terenului înscris în CF nr. 447946 Timișoara, proprietatea Primăriei Municipiului Timișoara, facem următoarele precizări:
	Spitalul Clinic Județean de Urgență „Pius Brînzeu” Timișoara, a solicitat darea în adminstrare a terenului situat în Timișoara Str. Aleea Sănătății, înscris în CF 447946 Timișoara (CF vechi nr. 402777), cu nr. cad. 447946 (top. vechi 29073/1/1/1/1/1/1/1-parțial) și suprafața de 4500 mp, proprietatea Primăriei Municipiului Timișoara, domeniu public.
 	Terenul este inclus în inventarul mijloacelor fixe al Primăriei Municipiului Timișoara-domeniu public, cu număr de inventar 4394 și valoarea de 3805760 lei.
	Spitalul județean de urgență este acel spital aflat în reședința unui județ, care deține competențele și resursele umane și materiale în vederea asigurării îngrijirilor medicale definitive de urgență pentru majoritatea cazurilor care provin din județul respectiv și care nu pot fi tratate definitiv la nivel local, în spitalele municipale sau orășenești ori în centrele de permanență, în conformitate cu protocoalele în vigoare.
	În contextul evoluției pe plan local a contaminării populației cu virusul SARS-Cov-2 precum și a creșterii numărului de pacienți ce necesită intervenții și tratamente specializate în secția ATI, apreciem că este necesară darea în administrare a terenului înscris în CF nr. 447946 Timișoara aflat în proximitatea Spitalul Clinic Județean de Urgență „Pius Brînzeu” Timișoara pentru înființarea unui spital modular .
	Conform art. 129, alin (6), lit.a) din Ordonanța nr.57/2019 privind Codul Administrativ: ” În exercitarea atribuţiilor prevăzute la alin. (2) lit. c), consiliul local:
a) hotărăşte darea în administrare, concesionarea, închirierea sau darea în folosinţă gratuită a bunurilor proprietate publică a comunei, oraşului sau municipiului, după caz, precum şi a serviciilor publice de interes local, în condiţiile legii.”
	Dreptul de administrare se va acorda pe o perioadă de 5 ani, începând cu data intrării în vigoare a contractului de administrare. Procesul verbal de predare-primire se va face în termen  de 60 de zile de la data semnării contractului. Cheltuielile de întreținere și răspunderea asupra bunului atribuit cad în sarcina beneficiarului, adică în sarcina Spitalul Clinic Județean de Urgență „Pius Brînzeu” Timișoara. Obligațiile beneficiarului și sancțiunile pentru nerespectarea obligațiilor sunt cele corespunzătoare art. 300 din Ordonanța de Urgență nr.57/2019 privind Codul Administrativ și din clauzele contractului de administrare.
	Conform adresei Serviciului Juridic nr. CT2021-7444/09.04.2021 nu figurează litigii pe rolul instanțelor de judecată în curs de soluționare cu privire la imobilul situat în Timișoara, str. Aleea Sănătății, înscris în CF nr. 447946 Timișoara (CF vechi 402777 Timișoara) nr. cad. 447946 (nr. top. vechi  29073/1/1/1/1/1/1/1-parțial)
 Prin adresa nr. CT2021-7444/13.04.2021 Compartiment Administrare Fond Funciar ne comunică că 
- parcela cu nr. top. Sarmes 14161, nr. top. 29073/1/1/1/1/1/1/1-parțial, actual parcela cu nr. cadastral/nr. topografic 447946, înscrisă în C.F. Nr. 447946- Timişoara, C.F. vechi nr. 402777, situată în Timișoara, nu este solicitată de către foştii proprietari sau moştenitorii acestora;
- parcelele cu nr. top. înainte de reambulare (Sarmeş) 14162, 14162/1, nr. top. 29073/1/1/1/1/1/1/1-parțial, actual parcela cu nr. cadastral/nr. topografic 447946, înscrisă în C.F. Nr. 447946- Timişoara, C.F. vechi nr. 402777, situată în Timișoara, a fost solicitată prin cererea cu nr. DO2005-2109/22.09.2005, de Parohia Ortodoxă Română – Elisabetin, cerere care a fost respinsă de către Comisia municipală de fond funciar Timişoara în şedinţa din data de 11 octombrie 2006.
Împotriva soluţiei de respingere a cererii cu nr. DO2005-2109/22.09.2005, de către Comisia municipală de fond funciar Timişoara, solicitantul a formulat contestaţia înregistrată la Primăria Municipiului Timişoara sub nr. A22006-448/13.11.2006, care s-a înaintat în vederea soluţionării la Instituţia Prefectului - Judeţul Timiş, Comisiei judeţene pentru stabilirea dreptului de proprietate privată asupra terenurilor.
 	Comisia judeţeană pentru stabilirea dreptului de proprietate privată asupra terenurilor Timiş a emis Hotărârea nr. 1/104 din 09.04.2009, prin care s-a respins contestaţia solicitantului, întrucât nu face dovada proprietăţii 
	Conform evidenței Biroului Clădiri Terenuri I Est imobilul respectiv nu a fost revendicat conform prevederilor Legii nr. 10/2001, art. 21, alin. 2,3 – lege privind regimul juridic al unor imobile preluate în mod abuziv în perioada 6 martie 1945-22 decembrie 1989 - şi nici în baza O.U.G. nr. 94/2000, republicată, modificată şi completată prin O.U.G. nr. 209/2005 - privind retrocedarea unor imobile care au aparţinut cultelor religioase din România.
	 În concluzie, propunem spre analiza Comisiilor din cadrul Consiliului Local al Municipiului Timişoara proiectul privind darea în administrare, pe perioada de 5 ani, către Spitalul Clinic Județean de Urgență „Pius Brînzeu” Timișoara, a terenului situat în Timișoara Str. Aleea Sănătății, înscris în CF 447946 Timișoara (CF vechi nr. 402777), cu nr. cad. 447946 (top. vechi 29073/1/1/1/1/1/1/1-parțial) și suprafața de 4500 mp, proprietatea Primăriei Municipiului Timișoara, precum și aprobarea contractului cadru de administrare conform Anexei 1.
[bookmark: _Hlk36138493]	Având în vedere cele expuse mai sus în prezentul raport, apreciem că proiectul de hotărâre privind darea în administrare către Spitalul Clinic Județean de Urgență „Pius Brînzeu” Timișoara a terenului înscris în CF nr. 447946 Timișoara, proprietatea Municipiului Timișoara îndeplinește condițiile pentru a fi supus dezbaterii și aprobării în plenul consiliului local. 

